**ΕΛΛΗΝlΚΗ ΔΗΜΟΚΡΑΤΙΑ ΠΑΝΕΠΙΣΤΗΜΙΟ ΚΡΗΤΗΣ**

**ΣΧΟΛΗ ΕΠΙΣΤΗΜΩΝ ΑΓΩΓΗΣ**

**ΚΟΣΜΗΤΟΡΑΣ**

Ρέθυμνο, 29.6.2022

Αριθμ. Πρωτ.:82

**Π Ρ Ο Σ:**

α) τους **Προπτυχιακούς Φοιτητές** της Σχολής Επιστημών Αγωγής

β) τους **Μεταπτυχιακούς Φοιτητές** και τους **Υποψήφιους Διδάκτορες**

της Σχολής Επιστημών Αγωγής

γ)τους **Φοιτητικούς Συλλόγους** (Προπτυχιακών Φοιτητών – Μεταπτυχιακών Φοιτητών και των Υποψηφίων Διδακτόρων) της Σχολής Επιστημών Αγωγής του Πανεπιστημίου Κρήτης

ΡΕΘΥΜΝΟ

**Θέμα**: «Ενημέρωση για την εκλογή Εκπροσώπων Φοιτητών (Προπτυχιακών-Μεταπτυχιακών και Υποψήφιων Διδακτόρων) στα Συλλογικά Όργανα της Σχολής Επιστημών Αγωγής, για το ακαδημαϊκό έτος 2022-2023».

*Αγαπητοί Φοιτητές,*

Σας ενημερώνουμε ότι σύμφωνα με τις διατάξεις του ν. 4485/2017 (Α΄ 114) και του ν. 4823/2021 (Α΄136), σε συνδυασμό με τις διατάξεις της υπ΄ αριθμόν 153348/Ζ1/15.09.2017 Υπουργικής Απόφασης (Φ.Ε.Κ. 3255/τ.Β΄/15.09.2017), η οποία τροποποιήθηκε με την υπ΄ αριθμόν Β. Πρωτ. 191014/Ζ1/7-11-2017 (ΦΕΚ 3969/τ.Β’/13-11-2017) Υπουργική Απόφαση, ως και την υπό στοιχεία 147084/Ζ1/16.11.2021 κοινή υπουργική απόφαση (Β΄5364) *περί καθορισμού του τρόπου διεξαγωγής της ηλεκτρονικής ψηφοφορίας της εκλογικής διαδικασίας ανάδειξης των εκπροσώπων των μελών ΔΕΠ στα συλλογικά όργανα των Τμημάτων και Σχολών και των μελών Ε.Ε.Π., Ε.ΔΙ.Π. και Ε.Τ.Ε.Π., διοικητικών υπαλλήλων και φοιτητών, στα συλλογικά όργανα των Α.Ε.Ι., καθώς και στα συλλογικά όργανα των επιμέρους ακαδημαϊκών μονάδων τους*, η οποία εκδόθηκε κατ΄ εξουσιοδότηση των διατάξεων της παρ. 4 του άρθρου 192 του ν. 4823/2021 (Α΄136), **θα πρέπει να προχωρήσετε, στην ανάδειξη των εκπροσώπων σας και των αναπληρωτών τους στα Συλλογικά Όργανα της Σχολής Επιστημών Αγωγής του Πανεπιστημίου Κρήτης, ήτοι στη Γενική Συνέλευση της Σχολής Επιστημών Αγωγής και στην Κοσμητεία.**

Στην ανωτέρω υπ΄ αριθμόν Β. Πρωτ. 191014/Ζ1/7-11-2017 (ΦΕΚ 3969/τ.Β’/13-11-2017) Υπουργική Απόφαση, στο ΚΕΦ. Δ, άρθρο 9 **«Ανάδειξη εκπροσώπων φοιτητών» αναφέρεται ότι:**

*1. Οι εκπρόσωποι των φοιτητών στα συλλογικά όργανα των ιδρυμάτων εκλέγονται με τους αναπληρωτές τους* ***από το σύνολο των φοιτητών με δικαίωμα συμμετοχής σύμφωνα με την περ. β’ του άρθρου 2 του ν. 4485/2017*** *της οικείας κατηγορίας (α) προπτυχιακοί φοιτητές και β) μεταπτυχιακοί φοιτητές και υποψήφιοι διδάκτορες.*

2*.* ***Η εκλογική διαδικασία διεξάγεται σε ετήσια βάση*** *και σε κοινή ημερομηνία, η οποία* ***ορίζεται και προκηρύσσεται από τα αρμόδια συνδικαλιστικά όργανα των φοιτητών.***

*Οι υποψήφιοι έχουν δικαίωμα συμμετοχής σε όλα τα ψηφοδέλτια ανά Τμήμα, Σχολή και Σύγκλητο εφόσον είναι εγγεγραμμένοι σε αντίστοιχο τμήμα.*

3. ***Η εκλογή γίνεται με άμεση, μυστική και καθολική ψηφοφορία, η οποία προκηρύσσεται από τα όργανα των φοιτητών, τα οποία είναι υπεύθυνα για τη συγκρότηση σχετικής εφορευτικής επιτροπής, ανά Τμήμα, ανά Σχολή και ανά Ίδρυμα****.*

*Οι επιτροπές αποτελούνται από φοιτητές, με τους αναπληρωτές τους και είναι υπεύθυνες για την ομαλή διεξαγωγή της εκλογικής διαδικασίας. Οι υποψηφιότητες, οι παραιτήσεις και οι ενστάσεις σχετικά με την ανακήρυξη των υποψηφίων, υποβάλλονται στη σχετική εφορευτική επιτροπή και πρωτοκολλούνται.*

Οι διατάξεις του άρθρου 192 με τίτλο:«*Χρήση ηλεκτρονικών μέσων για τη διενέργεια εκλογικών διαδικασιών και συνεδριάσεων των οργάνων των Α.Ε.Ι.*» του ν. 4823/2021 (Α΄136) «*Αναβάθμιση του σχολείου, ενδυνάμωση των εκπαιδευτικών και άλλες διατάξεις*», ορίζουν ότι: *Στα Ανώτατα Εκπαιδευτικά Ιδρύματα (Α.Ε.Ι.) όλες οι εκλογικές διαδικασίες για την ανάδειξη μονομελών οργάνων, εκπροσώπων σε συλλογικά όργανα διοίκησης και συλλογικά όργανα των επιμέρους ακαδημαϊκών μονάδων και λοιπών δομών* ***διεξάγονται αποκλειστικά με ηλεκτρονική ψηφοφορία*** *μέσω του ειδικού πληροφοριακού συστήματος με την ονομασία «Ψηφιακή Κάλπη ΖΕΥΣ» της ανώνυμης εταιρείας του Ελληνικού Δημοσίου με την επωνυμία «Εθνικό Δίκτυο Υποδομών Τεχνολογίας και Έρευνας Α.Ε. (ΕΔΥΤΕ Α.Ε.)*».

Στο πεδίο εφαρμογής της παρ. 1 του άρθρου 192 εμπίπτουν οι εκλογικές διαδικασίες για την ανάδειξη, μεταξύ άλλων, *των εκπροσώπων των φοιτητών και των αναπληρωτών τους στα συλλογικά όργανα διοίκησης των Α.Ε.Ι., στα συλλογικά όργανα των επιμέρους ακαδημαϊκών μονάδων των Α.Ε.Ι. (Τομείς, Τμήματα, Σχολές), στις Ειδικές Διατμηματικές ή Διιδρυματικές Επιτροπές Διατμηματικών ή Διιδρυματικών Προγραμμάτων Μεταπτυχιακών Σπουδών (Π.Μ.Σ.), σύμφωνα με την παρ. 4 του άρθρου 34 του ν. 4485/2017 και στο Πειθαρχικό Συμβούλιο φοιτητών της παρ. 4του άρθρου 24 του ν. 4777/2021 (Α’ 25).*

Σύμφωνα με την υπό στοιχεία 5204/11.11.2021 (ΦΕΚ 5244/τ.Β/12.11.2021) υπουργική απόφαση η Ψηφιακή Κάλπη «ΖΕΥΣ» είναι πληροφοριακό σύστημα, μέσω του οποίου είναι δυνατή η διεξαγωγή ηλεκτρονικών ψηφοφοριών. Το σύστημα αυτό αναπτύσσει και λειτουργεί η ανώνυμη εταιρία με την επωνυμία «Εθνικό Δίκτυο Υποδομών Τεχνολογίας και Έρευνας Α.Ε.» (ΕΔΥΤΕ ΑΕ), και ορίζουν γενικώς τη λειτουργία της Ψηφιακής Κάλπης ΖΕΥΣ.

Με την υπό στοιχεία 147084/Ζ1/16.11.2021 κοινή υπουργική απόφαση (Β΄5364) καθορίζεται ο τρόπος διεξαγωγής των εκλογικών διαδικασιών των οργάνων των Α.Ε.Ι. μέσω ηλεκτρονικής ψηφοφορίας και ρυθμίζονται τεχνικά και οργανωτικά θέματα σχετικά με τη διεξαγωγή της διαδικασίας και την προστασία των δεδομένων προσωπικού χαρακτήρα, η οποία εκδόθηκε εις εφαρμογή των διατάξεων της παρ. 4 του άρθρου 192 του ν. 4823/2021 (Α΄136). Σύμφωνα με την ανωτέρω απόφαση ορίζεται η ηλεκτρονική ψηφοφορία ως μέσο ανάδειξης εκπροσώπων, μεταξύ άλλων, των φοιτητών και των αναπληρωτών τους στα Συλλογικά Όργανα (Σ.Ο.) των Α.Ε.Ι. και των επιμέρους ακαδημαϊκών μονάδων τους, εν προκειμένω στη Γενική Συνέλευση της οικείας Σχολής και στην Κοσμητεία.

Για την εφαρμογή της ανωτέρω Κ.Υ.Α, ως Όργανο Διενέργειας Εκλογών (Ο.Δ.Ε) προκειμένου για την ανάδειξη των εκπροσώπων των φοιτητών στα προαναφερόμενα συλλογικά όργανα, νοείται η προβλεπόμενη στις διατάξεις της παρ. 3 του άρθρου 9 της αριθμ. 153348/Z1/15-09-2017 (ΦΕΚ 3255/τ.Β΄/15.09.2017) Υπουργικής Απόφασης, όπως ισχύει με την παρ. 3 του άρθρου 9 της αριθμ. 191014/Ζ1/07.11.20217 (ΦΕΚ 3969/τ.Β΄/13.11.20217) Υπουργικής Απόφασης, εφορευτική επιτροπή ανά ακαδημαϊκή μονάδα.

Η εκλογική διαδικασία πραγματοποιείται με ηλεκτρονική ψήφο μέσω του ειδικού πληροφοριακού συστήματος με την ονομασία «Ψηφιακή Κάλπη ΖΕΥΣ» της ανώνυμης εταιρείας του ελληνικού δημοσίου με την επωνυμία «Εθνικό Δίκτυο Υποδομών Τεχνολογίας και Έρευνας Α.Ε.» (Ε.Δ.Υ.Τ.Ε. Α.Ε.). Η «Ψηφιακή Κάλπη ΖΕΥΣ» βασίζεται σε διεθνώς αναγνωρισμένα τεχνολογικά πρότυπα για τη διεξαγωγή ηλεκτρονικών ψηφοφοριών, τα οποία διασφαλίζουν το αδιάβλητο και το απόρρητο της εκλογικής διαδικασίας.

ΓΕΝΙΚΗ ΣΥΝΕΛΕΥΣΗ ΣΧΟΛΗΣ

Σύμφωνα με τις διατάξεις του άρθρου 17 σε συνδυασμό με το άρθρο 21 του Ν.4485/2017 (Φ.Ε.Κ. 114/τ.Α΄/04.08.2017) **η Γενική Συνέλευση της Σχολής Επιστημών Αγωγής απαρτίζεται: α**) από σαράντα έξι (46) μέλη ΔΕΠ, **β)** από τον Κοσμήτορα της Σχολής, **γ) από τους εκπροσώπους των φοιτητών σε ποσοστό 10% του συνόλου των μελών της Γενικής Συνέλευσης Σχολής των περιπτώσεων α΄ και β΄, δηλαδή εκπροσώπους των φοιτητών σε ποσοστό 10% των σαράντα έξι (46) μελών ΔΕΠ, δ)** από τρείς (3) εκπροσώπους, έναν (1) ανά κατηγορία από τα μέλη Ε.Ε.Π., Ε.ΔΙ.Π. και Ε.Τ.Ε.Π. της Σχολής.

Οι ανωτέρω εκπρόσωποι των φοιτητών εκλέγονται, μαζί με τους αναπληρωτές τους, για ετήσια θητεία από τους φοιτητές, με δικαίωμα συμμετοχής, με άμεση, μυστική και καθολική ψηφοφορία από το σύνολο των φοιτητών της οικείας κατηγορίας της Σχολής.

Η Γενική Συνέλευση της Σχολής συγκροτείται και λειτουργεί νόμιμα έστω και αν οι εκπρόσωποι των περιπτώσεων γ΄ και δ΄ του άρθρου 17 παρ. 1 του Ν.4485/2017 δεν έχουν εκλεγεί.

ΚΟΣΜΗΤΕΙΑ

Σύμφωνα με τις διατάξεις του άρθρου 18 του Ν.4485/2017 (Φ.Ε.Κ. 114/τ.Α΄/04.08.2017) και του άρθρου 19, παρ. 6α του Ν. 4521/2018, η **Κοσμητεία της Σχολής Επιστημών Αγωγής** αποτελείται: α) από τον Κοσμήτορα, β) από τους Προέδρους των Τμημάτων, γ) από τους Διευθυντές των Τομέων, οι οποίοι αν είναι λιγότεροι από τρεις, συμπληρώνονται ως τον αριθμό τρία (3) από εκλεγμένα από τη Συνέλευση του Τμήματος μέλη ΔΕΠ του οικείου Τμήματος (αν στο Τμήμα δεν λειτουργούν Τομείς, στην Κοσμητεία μετέχουν τρία (3) εκλεγμένα από τη Συνέλευση του Τμήματος μέλη ΔΕΠ), δ) από δύο (2) εκπροσώπους των φοιτητών, έναν (1) για την κατηγορία προπτυχιακών και έναν (1) συνολικά για τις κατηγορίες των μεταπτυχιακών φοιτητών και των υποψήφιων διδακτόρων, όπου υπάρχουν και ε) από τρεις (3) εκπροσώπους, έναν (1) ανά κατηγορία από τα μέλη Ε.Ε.Π., Ε.ΔΙ.Π. και Ε.Τ.Ε.Π. της Σχολής.

Οι ανωτέρω εκπρόσωποι των φοιτητών εκλέγονται, μαζί με τους αναπληρωτές τους, για ετήσια θητεία από τους φοιτητές, με δικαίωμα συμμετοχής, με άμεση, μυστική και καθολική ψηφοφορία από το σύνολο των φοιτητών της οικείας κατηγορίας της Σχολής.

Η Κοσμητεία της Σχολής Επιστημών Αγωγής συγκροτείται και λειτουργεί νόμιμα, έστω και αν οι εκπρόσωποι των περιπτώσεων γ΄ και δ΄ του άρθρου 18 παρ. 1 του Ν.4485/2017 δεν έχουν εκλεγεί.

Στις διατάξεις του άρθρου 2, εδαφ. β) του Ν.4485/2017 (Φ.Ε.Κ. 114/τ.Α΄/04.08.2017) αναφέρεται ότι: «*Φοιτητές με δικαίωμα συμμετοχής»: οι φοιτητές που έχουν δικαίωμα συμμετοχής στα εκλεκτορικά σώματα για την εκλογή οργάνων διοίκησης Α.Ε.Ι. και εκλογής τους στα όργανα αυτά.* ***Το δικαίωμα αυτό έχουν: αα)******οι προπτυχιακοί φοιτητές των οποίων η διάρκεια φοίτησης δεν έχει υπερβεί τη διάρκεια των εξαμήνων που απαιτούνται για τη λήψη του τίτλου σπουδών****, σύμφωνα με το ενδεικτικό πρόγραμμα σπουδών,* ***προσαυξανόμενη κατά τέσσερα (4) εξάμηνα, ββ)******οι μεταπτυχιακοί φοιτητές των οποίων η διάρκεια φοίτησης δεν έχει υπερβεί τη διάρκεια του ενδεικτικού προγράμματος του δεύτερου κύκλου σπουδών, και γγ) οι υποψήφιοι διδάκτορες που διανύουν τα πέντε (5) πρώτα έτη του τρίτου κύκλου σπουδών.*** *Για τους φοιτητές μερικής φοίτησης ο χρόνος αυτός είναι διπλάσιος του ενδεικτικού χρόνου για την ολοκλήρωση του προγράμματος σπουδών που παρακολουθούν».*

Για την διευκόλυνσή τους, οι Φοιτητικοί Σύλλογοι μπορούν να απευθυνθούν στη Γραμματεία του οικείου Τμήματος για την έκδοση των ονομαστικών καταλόγων που θα χρησιμοποιηθούν κατά την ψηφοφορία, και προκειμένου για την αποστολή στοιχείων στο «Εθνικό Δίκτυο Υποδομών Τεχνολογίας και Έρευνας Α.Ε.» ΕΔΥΤΕ – ΑΕ για τα περαιτέρω σχετικά.

*Ο Κοσμήτορας*

*της Σχολής Επιστημών Αγωγής*

*(υπογραφή)\**

*Νικόλαος Ζαράνης*

*Καθηγητής*

*\*Η υπογραφή έχει τεθεί στο πρωτότυπο το οποίο φυλάσσεται*

*στο αρχείο της Γραμματείας της Κοσμητείας της ΣΕΑ*